Keskustelu Wikipediasta:Kommenttipyyntö/Keskustelutavat

message: Olen miettinyt, pitäisikö kommenttipyyntöihin osallistuminen lopettaa. Huolimatta siitä, mitä siellä ehdottaa tai mitä kannattaa tai vastustaa, koko homma kuitenkin redusoituu lopulta siihen, että yksi ainut ihminen tekee oman luetun ymmärtämisensä työnäytteen kommenttipyynnön sulkevaan ingressiin. Nyt Lax on joutunut korjaamaan sitä jo kerran. Itse olen miettynyt, pitäisikö tuota "automaattisesti pitenevistä estoista" kertovaa soopaa korjata siihen muotoon, mitä minä itse asiassa ehdotin – eli päinvastaista kuin automaattisesti piteneviä. Tämä on ollut huono kommenttipyyntö, jossa on ollut huonoja ehdotuksia. Huonouden kruunasi sitten huono yhteenveto kommenttipyynnön sisällöstä. Huono juttu. --Pxos (keskustelu) 8. kesäkuuta 2015 kello 12.01 (EEST)
replies: text: Kaipa yhteenvetoa voivat muutkin muokata niin kauan, että tulee hyvä. En nyt katsonut itse tekstiä, mutta jos esim. yksi kommentoija esitti jotain, ja jos "jotkut" on huono ilmaisu sille, että yksi esitti jotain, niin voihan sen vaihtaa ilmaisuun "yksi käyttäjä esitti" sen sijaan että poistaa koko maininnan. Ihan normaalia ja ehkä tavoiteltavaakin on, että yhteenveto jostain asiasta paranee iteratiivisesti kun sitä porukalla viilaillaan.--Urjanhai (keskustelu) 8. kesäkuuta 2015 kello 22.53 (EEST)
replies: text: :Estojen pituudet eivät kosketa minua, koska minä en ole ylläpitäjä. Se joka ymmärtää asian päälle ja ylipäätään jaksaa lukea kommentit siitä mitä oikein ajetaan takaa, saa tehdä yhteenvedon juuri sen mukaiseksi kuin haluaa. Kaikissa kommenttipyynnöissä ei ole yhteenvetoja, mutta ajattelin että jotakin pitäisi kai sääntöjen mukaan tehdä. Käytäntöjen kehittämistä kannatan ainakin minä. Käyttäjäkokemuksen perusteella jostain tietystä aihepiiristä kiinnostuneita henkilöitä on Wikipediassa keskimäärin 1,5 henkilöä. Tarkat lukumäärät voivat ilmoittaa ne jotka haluavat, vaikka kyse ei ole äänestyksestä eikä ohjeiden antamisesta. Mielellään asiat jättääkin niille jotka osaavat. Ja myönteisyydestä Wikipedia tunnetaan. Toivon, ettei enää tarvitse osallistua mihinkään kommenttipyyntöön tai keskusteluun. --Thi (keskustelu) 8. kesäkuuta 2015 kello 23.23 (EEST)
replies: text: ::Kommenttipyynnön aloittaja näyttää olevan Käyttäjä:Thi. Joku on sitten pakottanut aloittamaan, kun et haluaisi. Tai jos tuntuu sisäinen pakko ja vastuu koko Wikipediasta tuntuu putoavan omille harteille, pitää vaan ottaa etäisyyttä niin huomaa, ettei mitään sen suurempaa vahinkoa tapahdu, päinvastoin. Vastuu on jokaisen käyttäjällä itsellään, sinulla omasta käytöksestäsi ja minulla omasta. Minä allekirjoitan Pxossin kommentin. --85.76.22.162 9. kesäkuuta 2015 kello 08.15 (EEST)
replies: text: :::Uusi tiivistelmä on siis: huono kommenttipyyntö, huonoja ehdotuksia, huono käyttäjä. Jos jotain muuta on kommenttipyynnössä syntynyt, se voidaan täten jättää huomiotta. Jos jokin on rikki tai asia ei ole mennyt oman mielen mukaan, tekstiä ei korjata itse vaan haukutaan muut. --Thi (keskustelu) 9. kesäkuuta 2015 kello 12.32 (EEST)
replies: text: ::::Aina pitää haukkua kaikki muut eikä koskaan pidä korjata mitään itse. M. o. t. Tai siis oikeesti, juuri päin vastoin. Jos kaikesta ottaa herneen nenään, niin ei muuta ehdi tekemäänkään.--Urjanhai (keskustelu) 9. kesäkuuta 2015 kello 16.24 (EEST)
replies: text: :::::Pxokselta luonnistaa tuo yhteenvetojen kirjoittelu, joten hän voisi kaiketi kirjoittaa hyvän yhteenvedon.--85.76.82.172 10. kesäkuuta 2015 kello 10.04 (EEST)
replies: text: ::::::Nykyinen tiivistelmä, jota siis ei ole, vaikuttaa hyvältä. En itse jaksa lukea vanhoja kommenttipyyntöjä ja jos niitä kuitenkin katselen, luen usein vain tiivistelmän. Jos ei ole tiivistelmää, lukijan on pakko tutustua itse kommenttipyynnön tekstiin. Tässä on niin vähän ratkaisuehdotuksia, että lukeminen ei liene ylivoimaisen puuduttavaa, joten olkoon ilman tiivistelmää. --Pxos (keskustelu) 10. kesäkuuta 2015 kello 11.19 (EEST)
thread_title:  Kommenttipyynnön sulkemisen ongelma